Al Jarreau

Alwyn Lopez «Al» Jarreau (født 12. mars 1940 i Milwaukee i Wisconsin i USA, død 12. februar 2017 i Los Angeles) var en amerikansk sanger. I løpet av sin lange karriere ble han tildelt syv Grammy Awards, og han er den eneste som har vunnet i tre forskjellige kategorier: jazz, pop og R&B.

Liv og virke

Bakgrunn 
Al Jarreaus far var pastor i en syvendedagsadventistmenighet, og moren var pianist i menigheten. Faren var også sanger.

Karriere

Han valgte en karriere som sosialarbeider etter å ha tatt bacheloreksamen i psykologi ved Ripon College, men i løpet av 1970-årene bestemte han seg for å prøve seg innen showbusiness. Han begynte som sanger og pianist på flere små klubber langs vestkysten, spesielt California. I 1975 ga han ut albumet We Got By, som med sin blanding av pop, funk og jazz fikk svært god mottagelse.

Jarreau i Norge 
Det var Kari Diesen d.y. som  brakte en svært ukjent Jarreau til Oslo for første gang. Han ga da en konsert på Club 7 den 3. februar 1977, dokumentert i et halvtimes NRK-program like efter, og fulgt opp med to konserter i Chateau Neuf i november 1977. Året efter ble han bestselger også i USA, og gjorde sin første verdensturné. Den 4. februar 1981 spilte han i et utsolgt Oslo Konserthus som ikke passet med Jarreau sin elektriske musikk, men den 14 år gamle Silje Nergaard ga ham en rose på scenen.
 
Den 13. februar 1987 fremførte han sin nyutkomne «L is for lover» foran tre tusen i Skedsmohallen, med David Sanborn og septett som oppvarmingsband. Den 3. desember 1988, sang han to låter fra sin ferske Heart's Horizon i LørDan. Han komponerte tittelmusikken til «Bøllen og Blondinen», som hadde NRK-premiere 29. mars 1989. Den 3. april 1989 holdt han konsert i Skedsmohallen, med blant andre Rickey Minor på bass. Jarreaus underholdt i åpningskonserten ved Moldejazz den 15. juli 1996. Samme år lanserte han Best of Jarreau i Oslo Konserthus den 22. oktober og i Storsalen på Harstad kulturhus den 24. oktober. Sommeren 2004 var han i Norge med kvintett for å lansere platen Accentuate The Positive, først i Trondheims Olavshallen den 4. august, i Oslo Konserthus den 5. august og i Stavanger konserthus den 27. oktober. Ved Sildajazz i Haugesund hadde han to konserter den 10. august 2005. Samme høst spilte han inn duetten  «We Should Be Happier By Now» med Silje Nergaard, utgitt på hennes «Be Still My Heart – The Essential» fra 2005. Med Norddeutscher Rundfunk radiostorband opptrådte han nok en gang i Oslo Konserthus den 8. desember 2007.

Diskografi

Album 
 The Masquerade Is Over — 1973, Reprise 
 We Got By — 1975, Warner Bros. Records
 Glow — 1976, Warner Bros. Records (Pop # 132, R&B # 30, Jazz # 9)
 Look To The Rainbow — 1977, Warner Bros. Records (Pop # 49, R&B # 19, Jazz # 5)
 All Fly Home — 1978, Warner Bros. Records (Pop # 78, R&B # 27, Jazz # 2)
 All Fly Home (Audiophile pressing) — 1979, Mobile Fidelity Sound Lab
 This Time — 1980, Warner Bros. Records (Pop # 27, R&B # 6, Jazz # 1)
 Breakin' Away — 1981, Warner Bros. Records (Pop # 9, R&B # 1, Jazz # 1, UK # 60)
 Jarreau — 1983, Warner Bros. Records (Pop # 13, R&B # 4, Jazz # 1, UK # 39)
 High Crime — 1984, Warner Bros. Records (Pop # 49, R&B # 12, Jazz # 2, UK # 81)
 Live In London — 1985, Warner Bros. Records (Pop # 125, R&B # 55, Jazz # 10)
 L Is For Lover — 1986, Warner Bros. Records (Pop # 81, R&B # 30, Jazz # 9, UK # 45)
 Heart's Horizon — 1988, Warner Bros. Records (Pop # 75, R&B # 10, Jazz # 1)
 Heaven and Earth —  1992, Warner Bros. Records (Pop # 105, R&B # 30, Jazz # 2)
 Tenderness — 1994, Warner Bros. Records (Pop # 114, R&B # 25, Jazz # 2)
 Best of Al Jarreau — 1996, Warner Bros. Records
 Tomorrow Today — 2000, GRP (Pop # 137, R&B # 43, Jazz # 1)
 All I Got — 2002, GRP (Pop # 137, R&B # 43, Jazz # 3)
 Accentuate the Positive — 2004, GRP (Jazz # 2)
 Givin' It Up (med George Benson) — 2006, Concord (Pop # 58, R&B # 14, Jazz # 1)

Grammy Awards

Vinnere 
 1978 — Best Jazz Vocal Performance, Look To The Rainbow
 1979 — Best Jazz Vocal Performance, All Fly Home
 1981 — Best Album for Children, In Harmony A Sesame Street Record, together with other artists
 1982 — Best Male Pop Vocal Performance, Breakin' Away 
 — Best Jazz Vocal Performance, Male, "(Round, Round, Round) Blue Rondo A La Turk"
 1993 — Best Male R&B Vocal Performance, Heaven And Earth
 2007 — Best Traditional R&B Vocal Performance, "God Bless The Child", together with George Benson and Jill Scott

Nominasjoner 
 1981 — Best Male R&B Vocal Performance, "Never Givin' Up"
 1982 — Album of the Year, Breakin' Away
 1985 — Best Instrumental Arrangement Accompanying Vocalist(s), "Step by Step" , together with Tom Canning, Jay Graydon and Jerry Hey
 1985 — Best R&B Performance by a Duo or Group with Vocals, "Edgartown Groove" , sammne med Kashif
 1986 — Best Male R&B Vocal Performance, High Crime 
 1987 — Best Male R&B Vocal Performance, "Since I Fell For You"
 1988 — Best Male Pop Vocal Performance, "Moonlighting (Theme)"
 — Best Song Written for a Motion Picture, Television or Other Visual Media, "Moonlighting (Theme)", together with Lee Holdridge
 1990 — Best Male R&B Vocal Performance, Heart's Horizon
 1995 — Best Male R&B Vocal Performance, "Wait For The Magic"
 2005 — Best Jazz Vocal Album, Accentuate The Positive
 2007 — Best R&B Performance by a Duo or Group with Vocals, "Breezin'" , sammen med George Benson

Referanser

Eksterne lenker   
 
 
 
 

Sangere fra USA
Sosialarbeidere
Personer fra Milwaukee
Jazzvokalister fra USA